ming030890/wiki-yue-high-quality huggingface dataset:
第26屆泰國眾議院選舉

第26屆泰國眾議院選舉響2019年3月24號舉行。
巴育響公投通過新憲法草案之後，第一次講保證泰國會響出年十一月舉行大選，呼籲要對政治進程有信心。

背景
巴育召開內閣會議，傾完公投結果就指示官員要繼續同公眾解釋新憲法內容同跟住落嚟嘅安排。外界一直都估，軍政府可能會將選舉推遲到2018年先搞。軍方自從響2014年政變，推翻前總理英祿之後，就應承會恢復民主選舉，但係一直都未提出確實時間。
而新憲法最受爭議嘅地方，就係上議院全部改做軍方委任，而且擴充權力，畀上議院推舉同無限次彈劾總理人選。反對嘅人就認為咁樣做係延續咗軍方響政府嘅影響力。
2017年1月13號，泰國國民議會投票決定，按照泰王哇集拉隆功要求，修改新憲法草案部分內容，而投票結果以大比數支持通過，所以原定嗰年年底舉行嘅大選可能要推遲。總理巴育早幾日話，國王要求修改憲法草案有關王權嘅內容，政府已經應承。外國通訊社分析認為，泰王插手國家政治罕見。
2017年4月6號，泰國國王哇集拉隆功簽署新憲法，簽署後交畀總理巴育，內閣秘書處之後宣讀正式實施新憲法公告，鳴放廿一響禮炮。新憲法生效後，按照巴育政府承諾嘅政治路線圖，泰國原定響同年年底依據新憲法舉行2014年政變以來嘅首次大選，但事前需要經泰國制憲委員會完成四部同選舉相關嘅法律重要送交到立法議會審核通過。據制憲委員會主席米猜推算，泰國大選最快可能會響2018年下半年舉行；今次新憲法規定參議院所有議席由委任產生，部分席位由軍人出任；眾議院選舉就由混合制改做比例代表制，削弱主流兩黨制形成，被外界批評係民主倒退，目的係要為軍方鞏固政治權力鋪路。
2017年10月10號，巴育宣布泰國將響2018年11月舉行大選，而確實舉行日期要到2018年6月先公布。呢次係巴育2014年發動軍事政變上台以來，一直以需要修憲同安全等問題做理由拖延舉行大選，今次係佢首次明確交代大選日期。
2018年3月25號，泰國一批學生領袖發起示威，從國立法政大學遊行到皇家軍隊總部，有三百人左右響應出嚟。佢哋要求軍方唔好再支持巴育軍政府，又呼籲國家和平秩序委員會按照之前承諾，喺11月舉行全國大選；之後政府發言人引述巴育講話，如果社會出現越來越多示威，大選好難響動盪嘅情況下如期舉行，即係當局威脅再推遲2019年2月搞嘅大選。

民意調查
首相人選入面，民望最高係依家嘅軍頭首相巴育，排第二嘅係為泰黨嘅人選。
但係國會支持度入面，就以為泰黨最高，第二先係支持巴育嘅公民力量黨，民主黨排第三，新成立嘅未來前進黨排第四。

選前
泰國軍方響2014年發動政變奪權，國家和平秩序委員會主席巴育多次承諾會舉行大選，最初宣布響2015年搞，但係佢之後響聯合國大會同訪問白宮嗰陣，又兩次公布舉行大選嘅時間，但係兩次都兌現唔到。2017年10月佢預計大選日期響2018年11月舉行，但係因國會修改憲法搞到大選時間又推遲到2019年2月先搞。最後選舉日期定喺3月24號。

結果
初步結果顯示為泰黨一如民調所料，攞到眾議院最多議席，支持軍頭總理巴育嘅公民力量黨就緊隨其後，新成立嘅未來前進黨成績亮眼，議席數目居然超過老牌政黨民主黨。但係真正嘅結果要喺5月先會公佈。
第26屆日本眾議院議員總選舉

第26屆日本眾議院議員總選舉喺1953年4月19號舉行。

內閣
第4次吉田內閣。

解散
1953年3月14號。

選舉舉行
1953年4月19號。

選舉人數
466人。

選舉制度
中選區制。
唔記名投票
選舉資格：夠廿歲嘅男女先可以投票。

結果
報紙頭版嘅選舉結果
投票率：74.22％。
剔除白票同廢票後嘅投票率：73.48％

第一次參選就贏咗
※ 做過貴族院議員用「△」嚟表示。
第25屆日本眾議院議員總選舉

第25屆日本眾議院議員總選舉喺1952年10月1號舉行。

內閣
第3次吉田茂內閣。

解散
1952年8月28號。

選舉舉行
1952年10月1號。

選舉人數
466人。

選舉制度
中選區制。
唔記名投票
選舉資格：夠廿歲嘅男女先可以投票。
選民人數：46,772,584。

結果
投票率：76.43％。

第一次參選就贏咗
※ 做過貴族院議員用「△」嚟表示。
第25屆泰國眾議院選舉

第25屆泰國眾議院選舉響2014年2月2號舉行。

背景
總理英祿響反政府示威者要求佢落台嘅壓力下，宣布解散國會提前大選。
1月15號，反政府示威持續封鎖曼谷行動去到第三日，市入面發生多單零星暴力事件。有激進派示威者話，英祿到呢日唔辭職嘅話，就會佔據機場通訊電台同股票交易所。而堅持唔辭職嘅看守總理英祿話，即管面對壓力，2月2日嘅泰國選舉會如期舉行。英祿朝早同七十個代表唔同利益嘅黨派開會。傾選舉委員會提出，將原定2月舉行嘅大選，押後到5月舉行嘅方案。不過選舉委員會只係派代表出席，發起反政府示威嘅人民民主改革委員會同在野民主黨，都冇出席會議。之後英祿話：「政府同選舉委員會都冇權押後大選，而大部分參加會議嘅人都同意如期舉行大選。」

結果
2月2號投票日有示威者堵塞道路，阻止選民投票，全國有成五分一選區票站無法運作。

後續
2月4號泰國在野民主黨黨魁阿披實話，會要求憲法法院裁定2號選舉違反憲法第六十八條，亦即禁止民眾以唔合憲嘅手段，攞到管治國家權力嘅條文，兼宣佈選舉無效，同時會要求法院解散看守總理英祿所屬嘅為泰黨。另一方面，反政府示威領袖素貼話，將會全面封鎖曼谷，重會派人包圍英祿屋企同仍然運作嘅政府機構。但素貼表明，示威者唔會強行入去建築物入面，又話噉樣做，會令到看守政府對佢哋採取暴力行動。
3月泰國憲法法院宣布，由於2月2號嗰日唔係全國各地選民同時投票，所以今次大選係違憲，所以大選冇效。

分析
分析認為，2月大選冇效，政府要再重新訂過新嘅投票日子。國會唔知幾時可以重開，選出新總理同成立新政府。
第25屆香港電影金像獎

第25屆香港電影金像獎頒獎禮喺2006年4月8號喺紅磡香港體育館搞。由於呢屆係香港電影金像獎第25屆舉行，因此特別請咗過去幾屆嘅影帝、影后包括劉德華、梁朝偉、周潤發、洪金寶、張曼玉等參與，去過荷里活發展嘅影星成龍，導演包括侯孝賢、關錦鵬同女演員章子怡等一眾藝人就會做頒獎嘉賓。典禮由無綫電視攞到播映權。
呢屆係最後一次將每個獎嘅三甲排名公開。
第24屆香港舞台劇獎

第24屆香港舞台劇獎頒獎禮，喺2015年舉行。
第25屆葡萄牙總統選舉

第25屆葡萄牙總統選舉響2016年1月24號舉行。

制度
根據葡萄牙憲法規定，候選人響選舉入面要攞到過半數選票，先能夠贏出總統選舉；如果冇候選人響首輪投票入面攞到過半數選票，攞到最高票數嘅兩個候選人就要響2月14號舉行嘅第二輪投票入面決一死戰；而葡萄牙總統任期係五年，可以連任一次；總統有權宣布解散國會，重選國會，而且要任命響國會選舉贏出嘅黨魁做總理。
而今次選舉葡萄牙全國大約有九百七十萬人有資格去投票。
選舉當日全國票站會響當地時間朝早八點開始去到晚豆黑七點結束，投票結果會響當晚公佈。

候選人
今次葡萄牙總統選舉有十個候選人參加，係歷嚟最多人參選。

社會民主黨
六十七歲嘅馬塞洛，曾經做過大學教授、專欄作家、電視政治評論員同社民黨總書記等職務，響葡萄牙有較高知名度，響學術、媒體、文化等公共領域都擁有較高人氣。
響宣傳演講到佢亦話過，如果由佢贏出，佢會加速政治同經濟建設，重建葡萄牙人對國家嘅信心。

民意調查
法新社報道話，響選舉投票之前，葡萄牙右翼候選人馬塞洛響民意調查入面領先，有望響首輪投票入面贏出。

結果
葡萄牙內政部選舉委員會響二十四號晚豆黑公佈話，響點算咗九成八選票之後，馬塞洛攞到過半數五成二選票，成為葡萄牙第二十任總統，並響三月就職。

後續
馬塞洛響選舉結果公佈之後發表講話，佢講到佢上任之後會團結各方，努力消除各黨派之間嘅分歧，致力達成更多共識。佢重強調國家需要穩定嘅經濟增長，未來五年對葡萄牙經濟復甦好重要。
莊詠竣

莊詠竣，又名莊明偉，係臺灣男演員，以飾演《玫瑰瞳鈴眼》、《台灣霹靂火》等類戲劇為台灣觀眾認識。

事件
佢曾經喺2014年遇上被男高中生示愛跟蹤，得到一啲傳媒關注。
莊豐源案

莊豐源案源於一個香港出世，但父母都係中國內地人嘅細路莊豐源，佢屋企人話，按《香港基本法》第廿四條，佢有居港權，打官司打到去終審庭，2001年終審庭判佢贏，重確認若果中國公民嚮香港出世，都可以享有居港權。

影響
內地孕婦，無論係咪「雙非」（兩個家長都唔係香港人）都湧去香港生仔，日後全家都可以申請做香港人。香港政府既唔要求修正《基本法》，亦唔堵截。中介人公司同埋私家醫生大把生意。香港政府推動醫療產業，兼中國開放自由行，大量內地人去香港。之不過，香港政府無預備足夠醫生護士等人手，結果私立醫院額滿，連帶公立醫院都唔夠用，醫生畀私立醫院挖走。太多內地人去香港生仔，搞到香港醫院加價兼揀客，港人大肚婆爭到連床位都無，搞到要上街示威，出現反「蝗蟲」運動。
莊邱吉爾

莊邱吉爾（英文：John Churchill，1650年5月26號—1722年6月16號）係英國第一代馬博羅公爵，1702年到1710年做過第一財政大臣。佢喺西班牙王位繼承戰爭帶領英國打贏仗。
莊豐安

莊豐安，台灣政治人物，依家做緊嘉義市議會議長，喺2017年，佢因為喺不動產契約上面唔老實，向農會違法超貸，2020年被起訴，2022年被判1年5月，莊豐安之後表示會將上訴。
佢喺2022年選舉角逐連任失敗。
米蘭力量排球

米蘭力量排球（英文：Power Volley Milano）係意大利米蘭嘅職業排球球會，依家打緊意大利超級排球聯賽。
米芝蓮指南

（法文：Guide Michelin，音標：[ɡid miʃ.lɛ̃]）係一本飲食指南，教人去邊處有好嘢食嘅餐廳。米芝蓮以前由賣車軚出身，收尾兼埋出車主指南書仔，教人有關車輛嘅常識，好似架車壞咗點樣自己整，去到世界各地邊度有拖車公司，搵嘢食邊度有食肆咁。
收尾原來佢本飲食指南好多人當咗係世界權威，榜上有名嘅餐廳老闆會好開心，重有個落榜嘅廚師傷心到要自殺。

港澳版
港澳版2009年開始出，係大中華地區入面頭一笪地方出。
榜上有名嘅香港食肆包括國際金融中心利苑酒家、中環鏞記酒家、灣仔福臨門、銅鑼灣富臨咁。
書上面除咗有星級食府，重有標誌有一碗麵嘅粥粉麵飯鋪頭，好似中環麥奀雲吞麵世家、沾仔記咁，都嚮書上面搵到。

廣州版
廣州版喺2018年6月尾出街，係繼港澳、上海、臺北後嘅第四個大中華地方指南。米芝蓮指南發佈前嘅宣傳等係由廣州市旅遊局同米芝蓮公司一起搞，政府預算出近五十萬請米芝蓮整廣州旅遊定製版嘅廣州米芝蓮指南，包埋搞宣傳等 。
首版嘅廣州米芝蓮指南未有使用粵語譯名「米芝蓮」，而係照用北話譯名「米其林」。另外，佢初頭嘅宣傳project句口號係「米到羊城」，粵語諧音就係「咪到羊城」（唔好到廣州），英文名就照搬北話拼音而唔用返Canton，一出街陣畀唔少網民批評，畀傳媒稱之為「公關災難」。* 睇埋：廣州地名
廣州版（2018年）指南有三部分，一星餐廳8間，冇二同三星餐廳，炳勝、惠食佳、玉堂春暖、利苑呢啲登到榜；第二部分係必比登推薦，係啲平價餐廳，諸如天都里、堅記、創發餐廳、同記、老西關瀨粉、朱仔記、向羣飯店、南園酒家、達揚燉品；第三部分係餐盤獎嘅推薦餐廳，如泮溪酒家、北園酒家、Ebony、廣州酒家、吳財記、源記腸粉。

粵菜專版
米芝蓮11月12號喺廣州白天鵝賓館舉行典禮，推出咗全球第一本米芝蓮粵菜指南，覆蓋亞歐、美國及義大利等15個國家，共收錄咗291家優質餐廳，其中78間係米芝蓮星級餐廳（亞洲69家，歐洲8家，美國1家）、62間必比登推介餐廳，同埋151間米芝蓮餐盤餐廳。呢本指南係中英文對照出版，中文係只有簡體兼且未有使用粵語譯名「米芝蓮」。
米芾

米芾（1051年—1107年），初名米黻，字號元章，又叫襄陽居士、海岳山人等，係北宋書法家。祖籍山西太原，後尾搬到湖北襄陽，長期住喺潤州（而家嘅江蘇鎮江）。佢同蘇軾、黃庭堅、蔡襄一齊叫「宋四家」。
米良美一

米良美一（日文：米良 美一；1971年5月21號—）係日本男性聲樂家，喺宮崎縣西都市出世。佢擅長用假聲男高音演唱，個人嘅音域範圍係3個半8度音階。

單曲CD
幽靈公主：1997年6月22號
やしょめ：動畫《蓮如物語》主題歌，1998年3月27號發行。
令人興奮嘅天堂（ウキウキパラダイス, 令人興奮嘅天堂?）：電視動畫《アニメ週刊DX!みいファぷー開頭曲、1998年4月24號發行。
化成雨變成星星嘅我（ぼくは雨となり星となる, 化成雨變成星星嘅我?）：恐怖電影《死國》主題歌、1999年1月22號發行

音樂劇
波佩亞的加冕：飾演愛神、1997年演出。
威尼斯之死：飾演阿波羅、2001年演出。
午後的曳航：飾演1號人員、2003年演出。
三文錢的歌劇：飾演歌手、2009年演出。
米芝蓮

米芝蓮（法文：Compagnie Générale des Établissements Michelin SCA）係法國一間車軚製造廠，同好時年、石橋同埋馬牌並列全球四大車軚廠。另外佢出嘅米芝蓮指南亦都好出名。
米蘇拉塔

米蘇拉塔（阿拉伯文：مصراتة‎）係利比亞西北部城市、米蘇拉塔省首府，喺的黎波里以東187公里嘅地中海沿岸。米蘇拉塔係利比亞第三大城市，排喺的黎波里同埋班加西之後，2007年人口約莫65萬，呢度亦係北非最富有嘅城市之一。
米蘭

米蘭（粵拼：mai5 laan4；意大利文：Milano）係意大利西北方嘅大城市，位於意大利人口最密同最發達嘅倫巴第平原。米蘭亦係南歐嘅交通要點，歷史好悠久，以觀光、時裝、建築同足球聞名。米蘭而家有130萬居民，如果計埋郊區人口，就可能有400萬人。總面積大概1,982平方公里，現任嘅市長係古斯比沙拿（Giuseppe Sala）。
米蘭係倫巴第區嘅省會城市同意大利嘅經濟、金融中心。佢嘅生產總值佔咗意大利國內生產總值嘅4.8%，同時位於世界上最富裕嘅地區之一。米蘭博覽會係世界上最領先嘅博覽會之一，喺2005年7月開張嘅新會場佔地250萬平方米，展覽面積46萬平方米，係世界上最大嘅博覽會場地。

時裝
米蘭以時裝工業著稱，係全世界嘅時裝首都之一。拿破侖山道（Via Montenapoleone）係米蘭最重要嘅時裝店街道。米蘭主要名店集中嚮四邊形區：
拿破侖山道
聖安德烈亞街（Via Sant' Andrea）
穗街（Via della Spiga）同埋 (Borgospesso）
呢度圍成嘅街區裏面，可以搵到Gucci、Prada、Ferragamo、Fendi、Louis Vuitton、Giorgio Armani、Moschino咁。

足球
米蘭有兩隊世界級足球隊，分別係AC米蘭同國際米蘭。而米蘭市內嘅聖西路球場，係世界級嘅球場，1990年FIFA世界盃就係喺呢個球場舉行開幕式。

文化藝術
米蘭係世界上其中一個歌劇中心，著名嘅斯卡拉歌劇院（La Scala）就喺米蘭市中心。
岩寶仙拿圖書館（Biblioteca Ambrosiana）係歐洲最重要嘅文化寶庫之一，收集咗好多書籍，當中包括達文西嘅素描同筆記簿。
喺聖瑪麗亞感恩教堂入面，有達文西嘅代表作之一：《最後的晚餐》。
米蘭大教堂

米蘭大教堂係意大利米蘭最大嘅教堂，喺米蘭市中心。1386年開始起，起咗差唔多兩個世紀先起好。教堂上面有138座哥德式嘅尖塔，最高嗰座有108米，頂頂重有一座聖母瑪利亞鍍金像。而教堂嘅下面部分就係典型嘅巴洛克風格，係意大利文藝復興時期嘅重要作品。
米蘭奧林匹亞

米蘭奧林匹亞（英文：Olimpia Milano）係意大利米蘭嘅職業籃球球會，依家打緊意大利籃球甲級聯賽。
蒙氏

呢篇蒙氏係同姓氏有關嘅楔位文章，重未寫完嘅。麻煩你幫手充實佢。
蒙恬

蒙恬（大約前250年—前210年）係秦代將軍，以改良毛筆而出名。
秦始皇二十六年，蒙恬帶領秦軍攻打齊國，打贏齊軍，之後做內史。
前215年，秦朝派蒙恬帶兵30萬人攻打匈奴。
前212年，秦始皇派扶蘇去蒙恬度監軍。
蒙恬細佬蒙毅以前得罪咗趙高，搞到趙高對蒙氏兄弟懷恨在心。前210年，秦始皇過身。趙高夾埋李斯立胡亥做太子，跟住整封書信作啲罪名，派使者帶去蒙恬同扶蘇度，叫佢哋兩個自殺。蒙恬覺得可疑，唔肯自殺，就畀使者韞咗喺陽周度。胡亥知道扶蘇死咗之後，就想放過蒙恬，但係趙高唔想放過蒙氏兩兄弟，仲講掂胡亥韞埋蒙毅。到咗胡亥正式繼位做二世皇帝之後，趙高就係咁對住胡亥講蒙氏兩兄弟嘅壞話，而胡亥最後都係決定要殺蒙恬同蒙毅，最後蒙恬就被迫服毒自盡。
蒙托洛

蒙托洛（葡文：André Franco Montoro；1916年7月14號—1999年7月16號）係巴西法學家同政治人，巴西聖保羅州嘅聖保羅市出世。喺1983年至1987年期間出任聖保羅州州長。
蒙斯達

蒙斯達（德文：Münster）係德國北萊茵－西法倫一座城，人口31萬。
蒙民偉星

蒙民偉星（3678 Mongmanwai），即係小行星3678，係太陽系小行星帶嘅一粒小行星，喺1966年1月20號發現。
呢粒星個名係紀念香港生意人蒙民偉。
蒙扎

蒙扎（Monza）係意大利倫巴第大區蒙扎同布里安扎省首府，人口12萬。
蒙托邦

蒙托邦（法文：Montauban）係法國一城，塔恩-加龍嘅省會，人口有6萬。
蒙斯

蒙斯（法文：Mons）係比利時埃諾省首府，人口約莫9萬。
蒙氏家廟

蒙氏家廟（粵拼：mung4 si6 gaa1 miu2），亦叫蒙家祠（mung4 gaa1 ci4），堂號存著（cyun4 zyu3），喺廣州河南瑤頭馬涌邊，係蒙氏家族廣番分支第二房（瑶溪房）嘅家廟。始建於道光二十八年（1848年）。而家重未定爲文物保護單位或歷史建築。

建築
蒙氏家廟三間三進，左右青雲巷，紅砂岩基，祠堂入邊供奉有宋元先代遺像。正門喺水松基，原先有一牌坊，門前官道通龍溪、小港，頭門對聯「雲山秀積千峯真是滿門參芴 門臨溪水顯分萬派無非一脈淵源」。中堂同後堂都係硬山頂，灰塑博古脊。兩條側廊都係碌灰筒瓦，綠琉璃滴水，瓦當剪邊。
建築改過好多次，天井改成石屎鋪地；內部嘅天花棚頂被冚住，認唔到樑架結構，得屋頂重留低啲祠堂形制。

歷史
家廟入邊掛住蒙氏開族太婆嘅畫像，畫入邊嘅中年女人個𢆡長到搭上膊頭，畀佢孭住嘅細路（宋帝昺）去啜，意思係話開族太婆係宋帝昺奶媽；另一種講法係蒙氏有個姑媽做清朝咸豐皇帝嘅奶媽。後嚟，乾隆皇帝封賞功臣嗰時，御賜家廟畀蒙氏家族。詩人張維屏嘅《秋日瑤溪泛舟》亦提到蒙氏家廟：「陳跡他時覓鴻爪，蒙家祠外問漁舟。」抗日戰爭之前，珠三角蒙氏族人坐紫洞艇嚟瑤頭蒙氏家廟拜祭。
1940年代，家廟畀石溪惡爺「高佬英」拆清建材，後嚟族人帶住軍隊去講數。1947年，蒙氏族人賣咗小北間舖頭，集資起返祠堂。1949年重光。廣州解放嗰時響處駐軍，後嚟做咗土改辦公隊部。之後做過托兒所、學校、海珠區教育局倉庫。
蕭綱

蕭綱（503年—551年），係南梁第二位皇帝，549年到551年在位，跟諡號叫梁簡文帝。
佢在位時間只有兩年，亦冇實權，只係侯景嘅傀儡。551年，侯景派人廢蕭綱做晉安王，改立蕭綱嘅侄孫豫章王蕭棟做皇帝；蕭綱被囚禁喺永福省，佢被廢後兩個月，被侯景派人用棉被冚死，享年49歲。
侯景追加蕭綱嘅謚號為明帝，不過，佢嘅細佬蕭繹改謚號為簡文帝，因此後世就叫佢做梁簡文帝。
蕭縣

蕭縣係中國安徽宿州一個縣，總面積1871平方公里，人口113萬。
蕭繹

蕭繹（508年9月16號—555年1月27號），係南梁第四位皇帝，552年到555年在位，跟諡號叫梁元帝。
蕭百成

蕭百成（英文：Leo Siu，1994年11月24號—）係香港男藝人，2019年第30期無綫電視藝員訓練班學員，畢業後加入無綫電視。
蕭笙

蕭笙（1927年—2004年11月27號）香港前電視劇監製，1980年代最活躍，特別出名拍武俠劇，代表作包括麗的電視《天蠶變》、《天龍訣》，同無綫電視改篇金庸武俠小說嘅《神鵰俠侶》同《天龍八部》。
蕭甬鐵路

蕭甬鐵路係中國浙江一條鐵路，由杭州蕭山區杭州南站（原名蕭山站）連接寧波（簡稱「甬」）寧波站，全長147公里。
蕭美琴

蕭美琴係台灣民主進步黨嘅政治人物，現任台灣副總統。佢曾經擔任過台灣駐美代表、國家安全會議諮詢委員、國際自由聯盟副主席、亞洲自由民主聯盟秘書長、民進黨國際事務部主任，仲有四屆立法委員。佢亦係民進黨首位喺花蓮縣成功攞到過半選票嘅民選公職人員。蕭美琴自2008年開始擔任2049計畫研究所嘅顧問，亦喺2020年至2023年間擔任駐美代表。
藝術家駐留計劃

藝術家駐留計劃（英文：artist-in-residency），簡稱駐留（residency）係指藝術家去某一個唔係自己平常住或者做嘢嘅地方，去專心做藝術一段時間。呢啲藝術家喺駐留嘅地點做嘢嗰陣叫駐留藝術家（artist-in-residence）。
正式嘅駐留有時限性（例如限一年，或者某個夏天），而且通常要申請，批咗之後亦通常有某啲義務，例如做嘢要公開畀人睇、定期或者完咗要開美術展畀人睇整咗乜、作品要部分捐出嚟等等，睇個別駐留計劃會有唔同。
駐留嘅地方可能有一啲平時唔會用到嘅特別設備，可以等藝術家做到一啲平時做唔到嘅嘢；例如如果駐留嘅地點本來係間工廠，可能會有啲好難會有嘅大型工業機器可以用。
藝術交叉

《藝術交叉》（Art Junction）係香港電視娛樂製作嘅文化節目，2020年8月2號到10月25號逢禮拜日13:30-14:00喺ViuTV播，之後再由2021年2月7號到6月6號逢禮拜日11:30-12:00播。節目介紹香港同馬來西亞嘅藝術家搞嘅藝術品創作。

節目調動
2020年9月13號：停播一次。
2020年9月27號到10月18號：停播四次。
藝術史

美術史係研究美術同埋圖像、形狀、材料嘅歷史發展嘅科學，亦都研究同描述美術向渠嗰時同嗰到嘅美術感，同世界觀條件之下嘅文化作用同埋藝術家嘅創作過程。

研究範圍
約翰·約阿希姆·溫克爾曼，1768年肖像畫，安東·馮·馬隆畫
美術有好耐嘅歷史。一有人類，美術史就開始了，原始社會嘅人類會喺岩壁上畫動物同狩獵，隨著文明發展，最早嘅文字亦都係由圖畫演變嚟嘅。美術係一種精神產物，史上不嬲都係同宗教聯繋埋一齊嘅。隨著技術進步，繪畫材料發展，畫家不斷追求更加逼真嘅描繪對象，美術水平不斷發展。隨著美術向社會嘅作用、地位同美術理論嘅發展，美術本身亦都不斷咁變。美術作品嘅風格聯繋同歷史關聯被人睇成係每部作品嘅產生前提。
美術史忌研究對象係由中世紀早期開始到而家歐洲同近東嘅繪畫、制圖、雕塑、建築。由19世紀後半葉開始美術史亦都研究教會收藏嘅藝術作品同寶藏。史前史亦都研究有文字之前嘅發展。考古學同埃及學嘅研究亦都包括地中海早期文明嘅美術發展。早期嘅美術史而今限於由4世紀基督教成為羅馬帝國國教開始到現今嘅歐洲美術。近代同現代嘅研究范圍擴展到被歐洲文化影響所謂嘅西方世界，即係亦都包括美洲抑或世界地方嘅西方美術。

畫畫起源
睇埋：繪畫史
畫畫係一種歷史極之久遠嘅藝術：已知最古老嘅畫位於法國南部嘅肖維岩洞（Chauvet-Pont-d'Arc Cave）搵到歷史超過 30,000 年嘅壁畫，呢啲畫描繪咗馬、犀牛、獅子、水牛同猛獁象等嘅動物，而且仲有似係打完獵返屋企嘅人嘅圖案；事實係，類似噉嘅洞穴壁畫喺世界各地都有，包括歐洲多地、中國、澳洲同印度等地都可以搵到啲噉嘅史前壁畫。對於呢啲畫嘅作用，學者作出咗多個猜測：有人估史前人類相信畫畫可以用嚟捕捉所畫嘅動物嘅靈魂，令打起獵上嚟容易啲；又有人認為呢啲畫反映史前人類對大自然嘅崇拜；又有人話史前人類畫畫只不過係無聊想打發時間；不過對於「史前人類畫呢啲畫嚟做乜」嘅問題，到咗家陣都仲未有一致嘅定論。
現代西洋畫大變源自 19 世紀尾同廿世紀初。喺呢個時期，西人有咗一樣革命性嘅發明－影相；傳統西洋畫好多時都係追求真實（可以睇寫實主義）嘅，但影相呢家嘢嘅存在就表示，西人唔使再靠「請畫家畫」嘅方法記低自己嘅樣或者生活點滴，而呢點搞到畫家嘅地位受到動搖。藝術史學家認為，呢一點就係 19 世紀尾同廿世紀初嘅西方世界起咗一大柞藝術運動嘅主因之一－畫家唔可以再靠「畫得真實」嚟搵食，於是佢哋就開始唔重視「畫得真實」，而係變成著重用抽象化嘅畫嚟表達自己嘅情感或者諗法－呢點可見於印象派同表現主義等嘅藝術運動當中。而呢啲新嘅藝術風格隨住全球化傳到去世界各地，同各地嘅本土畫畫風格接觸同結合（例子可以睇返嶺南畫派），令廿一世紀初嘅畫界充滿咗各式各樣嘅諗頭。

雕塑起源
睇埋：粵式建築
古代中國嘅雕塑藝術歷史相當悠久：中國雕塑最少可以追溯至商朝（公元前超過 1,500 年），當時商朝嘅人喺整青銅嘅金工技術上經已相當成熟，出咗大量用嚟做祭祀等用途嘅青銅器，而呢啲青銅器上面往往有複雜嘅浮雕，會描繪動物但又有純抽象性嘅幾何圖案；打後少少嘅秦朝又有好出名嘅秦始皇兵馬俑（公元前 3 世紀），呢啲雕像描繪咗超過 8,000 個士兵，俾秦始皇攞嚟做陪葬品。而喺呢啲時期佔領嶺南地區嘅百越人都有整雕塑，而且不乏平民化嘅作品。一般嚟講，公元前嘅時期嘅中國雕塑喺風格上嘅一大特徵係冇乜宗教性質嘅雕像－儒教等喺呢個時代佔據咗中國嘅宗教多數都唔興整神靈嘅雕像嚟拜，要去到打後嘅唐朝等嘅朝代先至開始有大型嘅宗教性雕像。
一個商朝嘅青銅鼎；鼎表面有浮雕。
兵馬俑
越國雕像公元前 200 年
兵馬俑由上面望嘅樣
廣州陳氏書院嘅雕像裝飾
藝術家

藝術家（粵拼：ngai6 seot6 gaa1）係指創作藝術作品嘅人，包括寫作、畫畫、影相、表演、雕刻、音樂、書法或舞蹈等藝術領域。
藝術家書

藝術家書（英文：artist’s book），或者叫藝術家書籍，係指書藉形式嘅藝術品，亦即係以書嘅形式作為藝術表達方式，通常係限量發行，甚至係淨整一本。
藝術元素

一件視藝作品可以揼散做若干個藝術元素（elements of art）。一個元素包括形狀、線條、顏色、空間、同材質呀噉，一件作品會由若干個呢啲元素組成。
藝術公園

藝術公園，香港一公園，喺官涌對出填地，為西九龍文化區一部份，行政上歸油尖旺區，英文叫Art Park。公園前身為西九龍海濱長廊一部份，佔地廿三公頃，二〇一六年六月開工起。二〇一七年十二月，部份公園及海濱長廊，陸續開放。二〇一九年四月完工。
公園連同海濱長廊，西面同南面，皆為香港海口，所以海景無阻，睇到日落，睇至香港島、昂船洲、交椅洲等。園內種好多樹，有草地，可以野餐、玩、帶寵物玩都得。亦畀跑步、踩單車。公園有地方表演。
公園經海濱長廊，可以去苗圃公園。
M+展亭
自由空間
涼亭
往觀景台樓梯
電動智能自動車
藝術品

藝術品（work of art / artwork）係指一件為咗藝術而整成嘅作品。
藝術團睇

《藝術團睇》（英文：Art Hospitality Group）係香港MakerVille製作嘅文化資訊節目，介紹唔同藝術展覽。節目有兩輯：第一輯由陳郁憲、詹朗林、沈殷怡同曾贊學主持，2019年9月15號到2020年3月8號逢禮拜日喺15:30 - 16:00播；第二輯《藝術團睇 2》（英文：Art Hospitality Group S2）由沈殷怡、李昭南、何居倬同王鋒主持，2024年3月2號到10月5號逢禮拜六喺15:55 - 16:25播，呢輯節目唔設字幕。

節目調動
藝術團體2
2024年4月13號：由於16:00-16:30播《Art Like 大本營》，所以停播一次。
2024年6月15同22號：由於受《歐洲國家盃2024》相關節目調動影響，16:00-16:30改播《今昔補習社》，所以呢個節目停播。
2024年7月27號、8月3號同10號：由於原時段播影《巴黎奧運火拼時刻》，嗰日暫停播出。
2024年8月17號同24號：由於受《睇過學過先識碳》相關節目調動影響，16:00-16:30改播《今昔補習社》，所以第19同20集提早到15:30-16:00播。
船舶工程

船舶工程，又叫造船工程，係一門工程學科，研究造船、船舶維修、船嘅結構同埋操作。
船灣郊野公園 (擴建部份)

船灣郊野公園（擴建部份）（英文：Plover Cove Country Park (Extension)）係香港嘅郊野公園，1979年6月1號劃定，喺新界東北部水域，包括東平洲、吉澳、洋洲、娥眉洲、往灣洲、虎王洲、赤洲，有630公頃大。郊野公園範圍重包括吉澳洲特別地區。
船營區

船營區係中國吉林吉林市一個區，總面積686平方公里，人口45萬。
船街

船街係香港灣仔區一條街，以皇后大道東分開，南面一段係樓梯街住宅同斜坡山路為主，北段係填海地商業區鋪頭多。船街北至灣仔莊士敦道，南至半山區堅尼地道。

歷史
船街嚮1910年代建成。

將來
合和實業打算發展Mega Tower Hotel。
船谷圭祐

船谷圭祐（1986年1月7號—）係日本足球員，司職中場，效力水戶蜀葵。
船越優藏

船越優藏（1977年6月12號—）係日本足球員，司職前鋒，效力過大阪飛腳，Telstar，湘南比馬，大分三神，新潟天鵝，東京綠茵，及SC相模原。
船越英二

船越英二（1923年3月17號—2007年3月17號）係日本一個男演員，東京都出世，1947年出道。
船頭

船頭，係船嘅頭，同船尾相對。行船時，水迎船頭。造船時，船頭係整到個形，盡量唔阻水，所以多數係尖啲。
船隻殘骸

船隻殘骸（英文：Shipwreck）係遇到海難而爛咗嘅船。如果沉咗落水底，就叫沉船。
艇

艇（粵拼：teng5，英文：Boat）係一種響水面滑行或者浮響水面嘅細船。細隻嘅艇叫艇仔（英文：Dinghy）。
蒲崗

蒲崗（Po Kong），或者蒲岡，係香港地方同移平咗嘅村，屬於林氏。村喺香港新九龍東翼，家下黃大仙警署對面馬路個位。舊時係九龍灣海皮，背面靠住個113呎嘅崗，即係山仔。

名
蒲崗個蒲，係指福建莆田，因為佢哋嘅祖先係鶴佬。而崗係條村北便背住個崗。所以夾埋叫蒲崗。

地理
蒲崗喺官富山前，落係九龍灣嘅冲積平地上便，而村就靠個113呎嘅山仔。周圍有涌流入九龍灣。
蒲崗西便有條沙田坳道。西南近有隔坑村，遠啲有衙前，再遠啲有九龍寨城；西有石鼓壟，北沿沙田坳道可以到竹園。東便過涌可以去到元嶺嗰幾條村。之後亦有條蒲崗村道，由村嘅東面，一直向北伸入慈雲山區南便。

史
家下維多利亞港，以前係中國南方同南洋海運必經之路。而佢嘅九龍灣，有唔少船停泊。而熟水性嘅福建人來到九龍一帶開村，以鹽為業。
而開村嘅林氏族譜有講，大中祥符元年戊申(1008年)，原藉福建莆田，以艚運為業嘅林松堅、林栢堅響佛堂門遇險，浮到去南佛堂山崖甩難。佢哋子孫有經商致富，響九龍彭蒲圍定居，之後搬到大磡窩蒲岡。考古發掘有唔少磁器響呢一帶搵到，好可能同海上貿易有關。
條村南便，1910年代到20年代，九龍灣有填海，變成啟德填地。家下叫呢笪填地北便邊邊，文理書院左近，同埋同村之間一帶，就做新蒲崗，畀彩虹道同太子道包住。
條村去到1940代，畀當時佔領香港嘅日本人拆咗，用來加大啟德機場跑道，開渠帶走雨水，而清水灣道（家下呢段叫彩虹道）起喺渠邊。村個位就沙田坳道尾嘅渠同馬路。之後機場搬南啲，改呢塊地叫新蒲崗，變成工業區同住宅區，原蒲崗就變成新蒲崗一部份。
蒲崗村道 / 崇華街休憩處

蒲崗村道 / 崇華街休憩處，香港公園之一，遊樂場之一，喺蒲崗村道同崇華街交界，英文叫Po Kong Village Road / Shung Wah Street Sitting-out Area。行政上歸黃大仙區。設施有狗公園、寵物公園。以及寵物角、蔭棚連坐椅、寵物遊戲設施、飲水器。公園全日開放。
蒲崗村道公園

蒲崗村道公園，香港公園之一，遊樂場之一，喺九龍鑽石山蒲崗村道，英文叫Po Kong Village Road Park。行政上歸黃大仙區。設施有草地球場、 緩跑徑、健身徑、 共融遊樂設施，以及人造草地足球場。
蒲利亞

蒲利亞（意大利文：Puglia）係意大利嘅其中一個大區，首府巴里。
維基同享有多媒體嘅嘢：Apulia
蒲公英

蒲公英（粵拼：pou4 gung1 jing1；學名：Taraxacum）係菊科下面一個屬。
特色係開花結果後變成一大串白色遮形籽，用嚟風媒傳粉。
蒲原達也

蒲原達也（粵拼：pou4 jyun4 daat6 jaa5；日文：蒲原 達也(Kamohara Tatsuya)；1983年7月8號—）係日本足球員，佐賀縣人，司職中場，效力過鳥棲砂岩，FC琉球，及町田澤維亞。
蒲夜市

《蒲夜市》（英文：Night Marketeers）係香港電視廣播有限公司嘅遊埠節目，由曾淑雅做主持，喺2020年1月27號至3月30號香港時間逢禮拜一21:00到21:30喺J2播出。呢個節目介紹臺北市、新北市同埋桃園市其中十個夜市美食。
蒲台石刻

蒲台石刻（英文：	Rock Carvings on Po Toi）係香港一處青銅時代嘅石刻遺跡，喺蒲台，1982年做咗香港法定古蹟。
蒲城

蒲城係中國陝西渭南一個縣，總面積1564平方公里，人口74萬。
蒲崗村道

蒲崗村道（英文：Po Kong Village Road）係香港九龍黃大仙區一條路，連住彩虹道同斧山道，長1.7公里。個名嚟自蒲崗村。
色川京子

色川京子 ，係日本嘅一個女藝人同埋配音員。
色層

色層，或者色球層（Chromosphere）係太陽大氣層嘅中間部份，平均厚 10,000 公里，喺光層上面，比光層稀。色球層溫度有幾千至幾萬度攝氏，平時睇唔到色層，只有喺日全食嗰陣，喺日輪嘅邊睇到暗紅嘅光，持續幾秒。
色士風

一把中音色士風。
色士風，國語叫薩克斯風，係有錐形忌風口個移調樂器，一種木管樂器。通常係用黃銅製造。喺1841年阿道夫·色士創造，1846年專利。
色彩深度

色彩深度（color depth）係指部電腦用幾多個位元嚟表示一粒像素嘅色水。一般嚟講，一幅圖像嘅色彩深度愈高，啲色水就會愈迫真。
艱次圖

艱次圖（英文：Gantt Chart），又叫甘特圖，係棒形圖嘅一種類型，由亨利·甘特（中文：亨利·艱次）（Henry Gantt）喺大約1910–1915年開發，用嚟顯示項目進度跟住時間進展嘅情況。
雖然家下Gantt Chart已經係一個普遍嘅畫圖技術，但係佢初初出現時畀人認為係一個革命。
Gantt Chart可以應用喺項目資源管理同埋程序控制等方面。
過往冇乜電腦軟件支持畫Gantt Chart。自從項目管理軟件面世之後，Microsoft Project等軟件已經可以畫Gantt Chart。
芝麻灣半島

芝麻灣半島係香港新界大嶼山東南嘅一個半島。佢個名嚟自佢東北面嘅芝麻灣，東南係北長洲海峽，西北係貝澳。半島上面有座山叫老人山。
芥子園畫傳

《芥子園畫傳》，亦名《芥子園畫譜》，書一本，教人畫水墨畫，仔細教人種種畫法。初集大清康熙年間出，近代唔少畫家都靠佢學成。芥子園，李漁嘅南京別墅。
本書並非一人之作，誠合多人力而成。主要有王氏三兄弟，王概、王蓍、王臬，尚有諸升等人。主持編著嘅沈因伯，清初著名文士李漁女婿。此書後尾亦有人增補，如巢勛就重新編過，所以唔同版本，有所謂一集二集三集咁。
初學畫要靠畫譜。前代都出過一啲畫譜，不過講質素，都唔及芥子園畫傳，有仔細講解。此本一出，公諸於世，即風行天下。
畫傳為雕版彩色印刷，可謂清初印刷佳作。覆刻重刊多次，得到世人推崇，近代畫家如黄賓虹、齊白石、潘天壽、傅抱石等，皆以此書作學習範本。

緣起
李漁有園叫芥子園，有女婿叫沈因伯，字心友。李漁想出本教畫書。沈心友有學畫，收藏咗大明畫師李流芳畫譜，課徒山水稿四十三頁。沈心友交畫譜畀王概、王蓍、王臬、諸升等人，編修增幅，想造成水墨畫教本。首部芥子園畫傳，分五卷，一六七九年出版，版有五色。李漁發行，並寫序。首卷講原理，叫青在堂畫說，點畫水墨畫，卷二講樹，卷三講山石，卷四講人及屋宇，卷五為名家選集，臨摹四十幅。
原本無嘅畫人
後尾重有兩部，講花草，王氏三兄弟所發行，一七〇一年出版。沈心友想發行多部講人，不過始終無出到。於是乎，坊間有人搵快錢，自行加多部，不過質素麻麻。巢勛睇唔過眼，自制續集，小心重制頭三部。以後刊本，多數都係巢勛版本。

重刊
由於寫畫嘅人甚多，此書大受歡迎。此書在大清，在日本，都有重刊。日本正值江戶時代，此書影響唔少畫家。
乾隆四十七年蘇州再版，一到三集本。
嘉慶二十三年，有一至四集本。
光緒二十四年六巻本。光緒本最出名。
日本元祿年間（一六八八年到一七〇四年），由大清傳到日本。寛延年代（一七四八年）以來、日本翻刻本都唔知幾多次。
芝麻糊

芝麻糊（粵音：zi1 maa4 wu2），係用黑芝麻整成嘅一款兩廣傳統嘢食，食落去口感杰撻撻。

點樣整
將黑芝麻磨到變粉，跟住用暖水或滾水沖開，就食得。尤其喺冬天嗰陣食，仲可以令個身暖笠笠。整芝麻糊成日會用到嘅材料有黑芝麻，白芝麻，冰片糖同埋花生等等。
芝麻街

《芝麻街》係美國細路電視節目，1969年首播，入面嘅布公仔表演環節最出名。
芝麻雞

芝麻雞係北美唐餐館常見嘅菜式，做法同左宗棠雞或者咕嚕雞球都幾似，通常先將雞肉炸熟，再落鑊同甜味醬汁同芝麻兜勻上碟。
芡實

芡實（Euryale ferox）係睡蓮科芡屬嘅一種植物。因為廣東肇慶出產嘅芡實出名，所以又叫做肇實。
薩卡特卡斯州

薩卡特卡斯州係墨西哥嘅一個州，喺國土中部，首府薩卡特卡斯。
薩基雅爾維嘅普卡

薩基雅爾維嘅普卡，係一首芬蘭民歌，屬於芬蘭嘅普卡舞曲之一。通常芬蘭人會用手風琴彈呢首歌，而且仲流行到有時會當做佢哋嘅國歌。內容係講雖然芬蘭係噉俾俄羅斯侵略，令到佢哋嘅薩基雅爾維市淪陷咗，但係佢哋仲可以靠彈普卡舞曲開心生活。

趣聞
聽講蘇聯喺繼續戰爭俾芬蘭KO（打爆）咗之後，紅軍喺啲芬蘭城市周圍揼低咗成咋地雷。因為啲地雷係要用無線電嚟引爆，當芬蘭軍隊知道咗之後，就好爽噉喺衛普里整咗部好勁嘅流動發射器，痴咗線噉樣係噉狂播呢隻歌，干擾咗大氣中嘅電磁波，令到啲地雷全部俾佢搞到彎嗮唔識爆，玩死嗮啲蘇聯兵。
薩基列斯

薩基列斯（英文：FK Žalgiris）係立陶宛考那斯一間職業足球球會，依家踢緊立陶宛超級足球聯賽。
薩卡裡亞省

薩卡裡亞省（土耳其文：Sakarya ili）係土耳其嘅其中一個省，首府薩卡裡亞。
薩嘎

薩嘎（威利轉寫：sa dga' rdzong, 藏文拼音：ས་དགའ་རྫོང）係中華人民共和國西藏日喀則嘅一個縣。
薩卡什維利

薩卡什維利（მიხეილ სააკაშვილი，1967年12月21號—）係格魯吉亞總統，2004年到2013年在職，之後佢又做過烏克蘭敖德薩州州長，2015年到2016年在職。
車軸藻綱

車軸藻綱（學名：Charophyceae）係車軸藻門嘅一個綱。
車路士包

車路士包（英文：Chelsea bun）係一種發源自英國嘅甜包點。
整呢種包，首先要用麵粉同酵母整一舊高酵母成份嘅麵糰，再加少少檸檬汁、玉桂，又可以加其他香料。搓開個麵糰之後就碌平佢，然後搽牛油、糝黃糖、擺提子乾喺麵糰上面，再將麵糰切細塊然後捲成一個正方形。呢個整法，同玉桂卷有啲似。焗好之後，就趁熱喺個包上面搽糖漿，製造反光嘅效果。
車路士包最初係喺十八世紀，倫敦車路士地區嘅一間餅舖 Chelsea Bun House 發明，因為受王室人員愛戴所以出名。後來嗰間餅舖執咗，但係個食譜就一路流傳。而家整車路士包最出名嘅餅家，係劍橋菲茨比利 (Fitzbillies) 咖啡餅舖。
車輪戰

車輪戰，係一種比武戰略，事主遇上兩個以上嘅對手輪流攻擊，好似車輪轉動咁，鬥耐力、鬥戰鬥力、鬥時間多。事主除非可以好似葉問咁，以一敵眾，或者一走了之，如果唔係，都係遲早輸梗。
輸，係因為事主冇得休息，回氣時間少，而對方人多勢眾有大把時間。
車速錶

車速錶係車嘅錶板上面其中一個儀錶，顯示架車行緊嘅速度，通常係圓形，用指針指示即時嘅車速。
車軸藻門

車軸藻門（學名：Charophyta），又嗌輪藻門，係藻嘅一門，下分接合藻綱。
車速限制

車速限制係指規定一條路嘅最高行車速度，如果超過咗就叫超速，係違法嘅。車速限制一般會喺路牌透過數字（可以係公里每小時或者哩每小時做單位）表達。
車里雅賓斯克

車里雅賓斯克（俄文：Челя́бинск），係俄羅斯車里雅賓斯克州首府，人口116萬。
芽月29號

芽月29號（法文：29 Germinal），亦叫藍啤梨日（法文：Myrtille），係法國共和曆入面每年嘅第209日，離年尾重有156日（閏年157日）。
芽月30號

芽月30號（法文：30 Germinal），亦叫刀日（法文：Greffoir），係法國共和曆入面每年嘅第210日，離年尾重有155日（閏年156日）。
芽月4號

芽月4號（法文：4 Germinal），亦叫鬱金香日（法文：Tulipe），係法國共和曆入面每年嘅第184日，離年尾重有181日（閏年182日）。
芽月5號

芽月5號（法文：5 Germinal），亦叫雞日（法文：Poule），係法國共和曆入面每年嘅第185日，離年尾重有180日（閏年181日）。
芽月7號

芽月7號（法文：7 Germinal），亦叫樺日（法文：Bouleau），係法國共和曆入面每年嘅第187日，離年尾重有178日（閏年179日）。
芽月2號

芽月2號（法文：2 Germinal），亦叫懸鈴木日（法文：Platane），係法國共和曆入面每年嘅第182日，離年尾重有183日（閏年184日）。
芽月6號

芽月6號（法文：6 Germinal），亦叫豬乸菜日（法文：Blette），係法國共和曆入面每年嘅第186日，離年尾重有179日（閏年180日）。
芽月8號

芽月8號（法文：8 Germinal），亦叫黃水仙日（法文：Jonquille），係法國共和曆入面每年嘅第188日，離年尾重有177日（閏年178日）。
芽月9號

芽月9號（法文：9 Germinal），亦叫榿日（法文：Aulne），係法國共和曆入面每年嘅第189日，離年尾重有176日（閏年177日）。
芽月3號

芽月3號（法文：3 Germinal），亦叫露筍日（法文：Asperge），係法國共和曆入面每年嘅第183日，離年尾重有182日（閏年183日）。
謝月美

謝月美（1948年2月9號—2022年3月25號），外號「配音皇后」，係香港已故女演員同配音員，前夫係盧國權嘅細佬盧國雄，2022年3月25號因胰臟癌去世。
謝杏芳

謝杏芳（粵拼：ze6 hang6 fong1；1981年9月8號—）係中國大陸已退役嘅女子羽毛球員，廣東廣州人，祖籍廣東雲浮新興。從1997年入選國家隊之後攞咗8次世界冠軍。
謝林點

對策論入面，謝林點（Schelling point），又叫焦點（focal point）係場遊戲嘅一種解（en:solution concept），而因為渠睇落好自然，又或者有啲突出，所以經常被缺乏溝通嘅參與者揀中。美國經濟學人謝林（Thomas Schelling）喺‧渠本《The Strategy of Conflict》（1960）道提出呢樣概念。本書五十七頁中間道，謝林話：「...每參與者期望 對方期望 渠嘅期望 點樣被期望 嘅焦點。 ..."...some focal point for each person’s expectation of what the other expects him to expect to be expected to do...」後來啲人叫呢種焦點做謝林點。
考慮一簡單例子：攞四個格仔畀兩個互不相干、無得溝通嘅人睇，叫渠哋每人揀一格；如果兩人揀埋同一格就有獎。四格中三格藍，一格紅。咁好多時渠哋都會同揀紅色一格－－雖然紅色格比起其他格無優勝之處：只有一方可以肯定對方會揀呢格，呢格先至算係「啱」嘅 －－但我哋無咁假設過。但係呢格最突出（salient）、最明顯，所以多數人會揀呢格，而呢種策略亦經常成功。
謝林用以下問題（五十六頁）解釋呢樣概念：聽日你要喺紐約市見個陌生人－－唔知邊個，雙方都要斷估。你會幾點鐘去邊揾渠？呢樣係種座標遊戲，其中每一點都係平衡解。謝林揾咗班學生來問，發現最常見嘅答案係「正午，中央車站」（noon at Grand Central Station.）中央車站嘅 payoff無特别多，但嗰道有相會嘅傳統，提升咗渠嘅突出性（but its tradition as a meeting place raises its salience），所以成為一粒自然嘅謝林點。
遼寧

遼寧（粵拼：liu4 ning4）係中華人民共和國一個省，叫遼寧省。個省響東北一帶，靠近渤海同黃海。佢畀多個省包圍住，東北有吉林，北有內蒙古，西有河北，東南係同北韓邊境。遼寧省簡稱遼，省城響瀋陽。
遼寧一帶自秦以來斷斷續續就叫遼。家下省域係1907年大清開奉天省而來，而遼寧係1929年（民國十八年）改嘅名，意謂遼地安寧。
遼源

遼源（粵音：liu4 jyun4）喺中國吉林，家下係地級市，叫遼源市。
避孕

避孕，廣義些少叫生育控制，係避免懷孕嘅控制方法，原因通常都係啲人想做愛，又唔想生仔，所以就要避孕。
遼史

《遼史》係中國嘅廿四史其中一本，講大遼嘅史，由大元嘅脫脫著作。
遼河

遼河，係中國東北嘅河，由東遼河同西遼河交匯開始，向南流入渤海遼東灣。佢全長1,345公里。
遼寧廣播電視台

（簡化字：辽宁广播电视台、簡稱LRTV）係位於中華人民共和國遼寧瀋陽嘅電視台。佢喺1959年10月1號開播，係中國最早開播嘅電視台之一。佢擁有9個廣播頻道同10個電視頻道。18 LNVOD以遼寧觀眾為對象，6個收費頻道以全國觀眾為對象。遼寧廣播電視台只做普通話廣播。
遼陽

呢處講地級市，縣嘅話睇遼陽縣。
白塔
遼陽（粵音：liu4 joeng4；普通話拼音：Liaoyang）喺中國遼寧，家下係個地級市，叫遼陽市。遼陽屬中國東北古城之列。

地理
遼陽喺太子河邊西岸，地平。
東南28千米有城鞍山。
譚家博

譚家博（Andrew Ka Pok Tam），外號安德烈、蒸魚安、哲學學者兼時事評論員，自稱香港本土派支持者，博士畢業後去咗澳門聖若瑟大學做嘢，同埋做澳門大學哲學與宗教研究系兼任講師。佢創立咗《九龍叢報》，不時會喺唔同媒體（例如《哲學新媒體》）發表政見，亦有出版一啲文化哲學嘅書，仲喺廣東話網上教育平台「學識」有開辦課程。

政治立場同爭議
佢曾經話自己係本土派一員，但因為一啲事件，令好多本土派中人都話佢並唔係大家嘅一份子。

因為堅持喺英國食蒸魚被稱「蒸魚安」
譚家博因為堅持喺英國食蒸魚，因而得到「蒸魚安」嘅稱號，時事評論員黃世澤曾經喺2017年7月以佢做反面教材，話香港人要移民，就要學識適應當地文化。

因為侍應找少錢而發難事件
喺2018年1月，佢喺熱血時報網台節目《笑死朕》嘅Facebook群組入面，話試過有伙記埋單嘅時候以四寫五入為由少找幾毫零錢畀佢，佢當場將錢掃地發難，最後驚動經理並獲現金劵賠償。當時佢以一種沾沾自喜嘅態度講呢件事，但網民就對佢一致批評，話佢唔使咁做，甚至話佢人渣，事件更加被《東方日報》報導，而譚家博面對批評，就採取見一個封鎖一個嘅做法。

被揭有易服癖
喺找少錢發難事件之後，親中派媒體借事件攻擊本土派，其中《文匯報》就圖文並茂，揭發佢有易服癖，更加試過着校服裙扮可愛。

被指開設「黃世柒」Facebook Page人身攻擊黃世澤
黃世澤曾經指控，譚家博私下開設名為「黃世柒」嘅Facebook Page，對佢進行人身攻擊。
譚家浚

譚家浚（英文：Warren Tam Ka-chun，1991年6月3號—），香港中間派政治人，前公民黨成員，前香港葵青區議會安灝選區議員。
佢曾經做過香港立法會新界西選區地區直選議員郭家麒議員助理、香港浸會大學學生會前評議會主席，而家從事學術研究、媒體評論、媒體創作、數碼行銷等工作。佢本來係泛民主派成員，但喺2021年香港立法會選舉加入咗自稱中間派狄志遠嘅團隊。

大學時期
譚家浚喺香港浸會大學人文學系畢業，讀書嘅時候曾經做過文學院學生會外務副會長、香港浸會大學學生會評議會主席、教務議會民選議員，曾參與反國教運動、李惠利地皮事件、校長遴選事件等，並且喺時事全方位等政評節目，同當區區議員就政策辯論。

泛民主派時期
譚家浚做過香港立法會新界西議員郭家麒嘅助理、公民黨地區發展主任同埋葵青區議會增選委員。之後，佢參加2019年區議會選舉，參選安灝選區議員，迎戰時任議員親中派經民聯譚惠珍，同區參選嘅仲有背景不明嘅吳家輝同埋蘇智誠。親中派喺2019年因為逆民意支持逃犯條例修訂草案，選情大受影響，加上譚惠珍喺2018年捲入葵青區議會撥款醜聞，被揭發推薦同自己有聯繫嘅組織申請撥款，涉事款項超過200萬元，當時係泛民主派嘅譚家浚亦因而勝出。
喺勝出之後，佢曾經同其他泛民主派區議員就香港警察入侵理工大學校園事件入面，要求香港警察撤離香港理工大學，並容許各方進入香港理工大學嘅範圍進行人道救援，另外亦有關心性小眾議題。
佢喺2020年12月11號晚，宣布自己同另一公民黨成員冼豪輝退出公民黨，而因應香港政府以未經諮詢或香港人同意以實施嘅《港版國安法》要求區議員宣誓，引發香港民主派區議員辭職潮，佢喺2021年7月11號辭任區議員。

離開公民黨後
喺2021年香港立法會選舉，由於選舉制度係喺北京未經諮詢或香港人同意之下強行修訂，又加入所謂嘅國家安全審查機制，所以好多泛民主派成員都選擇唔參與。不過，譚家浚同民主黨中委劉子傑合組嘅公司「GMENU」就協助自稱中間派嘅社福界候選人狄志遠進行選舉工程。當時公民黨前成員、沙田區前區議員黃文萱（黃文萱同譚家浚係前黨友）就批評佢哋無骨氣，又話同佢哋接觸過，但對佢哋回覆好失望。黃文萱又表明唔會再同佢合作。另外，被政府剝奪資格，之後被逼流亡英國嘅前民主黨區議員郭天立，亦喺社交媒體貼咗一張名單點名批評一啲透過唔同型式參與呢次選舉嘅「自稱民主派」，其中譚家浚亦包括喺入面。呢張名單之後得到其他民主派中人和應，包括梁頌恆、麥梓健、廖栢康、俞竣晞等。
譚家浚當時就話只係洽談生意做設計工作，又話感到委屈，但喺第七屆立法會首次召開大會嗰陣，就有傳媒影到譚家浚企喺狄志遠旁邊。
譚家軍

譚家軍（粵拼：taam4 gaa1 gwan1；1993年12月17號—）係中國一位足球員，廣東廣州人。司職中場，而家效力緊中國足球超級聯賽嘅廣州恆大。

生涯
佢最先喺廣州隊嘅青訓體系出嚟。喺2011年，佢代表咗廣州二隊搞嘅廣州青年隊，參加咗中國足球乙級聯賽，出場19次，射入咗5波。由於2012年廣州二隊已經解咗散，譚家軍變成可以留返喺波隊入面，比較少可以調到去一隊嘅球員。
譚國榮

譚國榮，香港親中派政治人物兼保險界人士。

選舉經歷
喺2021年9月，佢當選成為香港特别行政區選舉委員會保險界委員。之後佢喺李家超無提政綱嘅情況下，有份提名李家超參與2022年香港行政長官選舉。
譚坤倫

譚坤倫（英文：Alan Tam，1991年5月15號—），喺香港出世，而家係無綫電視合約男藝員。2011年參加功夫新星 ，之後同年參加第25期無綫電視藝員訓練班而加入無綫電視，依家係旗下合約藝員。2013年係劇集《On Call 36小時II》飾實習醫生丁志傑。
譚夏士

譚夏士（William Pitt Amherst；1773年1月14號—1857年3月13號）係英國官員。佢又叫譚夏士公爵（Lord Amherst)，即首代譚夏士伯爵(1st Earl Amherst)。佢曾經係印度總督，以出使大清而聞名。
佢係Jeffrey Amherst，首任譚夏士男爵，個甥。1797年佢丞繼爵位，1788年再續位。

出使大清
大清嘉慶廿一年（1816年），大英儲君佐治，派佢出使大清，為大英欽差，期望加強兩國商貿。西曆二月九號，佢由樸茨矛夫出發，坐皇家船亞嘑士地(HMS Alceste)，由船長麥士威（Captain Maxwell）駕。同行嘅船重有東印度公司船禧域（Hewitt），由船長金寶（Captain Campbell）駕。另外有重有皇家船孻也(HMS Lycra)，由船長賀（Captain Hall）駕。
西曆六月九號，船到巽他海峽，就發信去澳門，話無幾日就起行。信六月廿三號到澳門，由士丹頓（ Sir George Staunton）所收。七月七號，禮拜日朝早。士丹頓同通尼（Toone）、爹鼻士（Davis）、皮亞臣（Pearson）、萬寧（Manning）、摩利臣（Morrison），一齊上船。船係東印度公司嘅，叫地士卡佛里（Discovery），泊喺係澳門無幾遠嘅潭仔（氹仔；Typa），由船長羅士（Captain Ross）駕。另外公司船，叫硯威士地機度（Investigator），行向海度，去接欽差。當時欽差嘅船孻也，就行先一步，通知欽差船，亞嘑士地同禧域，喺西曆七月十號到南丫島對開。
西歷七月十號，兩批人會合，就成使團。
七月十一、二號，船留喺香港水域，亦行補給。自然學家（Naturalist）亞俾路（Abel）上過香港仔，又有人員周遊島上，報告個島荒涼。期間，就收到大清嘅撫院通知，準備好喺天津接使團。接團會有直隸總督那彥成。補給好後，十三號，佢哋開船北上北河。船一路順風，行十二日就好近山東。摩利臣就譯儲君信，寫好名人員名單，禮品清單。廿六號，通尼坐孻也，先行到大沽，交文件。廿八號，其他船都到齊大沽外海。
大清官員要求使者叩頭，先可以見皇帝愛新覺羅顒琰。不過中國通士丹頓認為大英唔同大清朝貢，唔應該行咁嘅禮，雙方一直討價還價應該行乜禮。後尾傾掂數，皇帝肯見佢哋。不過，因為譚夏士覺得攰，要休息。皇帝認佢無誠意唔見佢哋。結果，佢哋都入唔到北京，任務失敗。1817年1月譚夏士嘅使團返抵廣州，兩廣總督蔣攸銛喺1月7號喺海幢寺同咗譚夏士會晤。嗰日嘅廣東總督由撫院同海關監督陪同，喺主神殿大神前一個臨時搭建、用黃色物件裝飾嘅房間度，接待咗譚夏士。呢次外交會晤唔屬於「謝恩」或「接詔」，就冇好高規格嘅典禮舉辦。
亞嘑士地之後經朝鮮岸同琉球諸島南行。去到Caspar海峽觸礁沉船。譚夏士同大難不死者坐艇去到八打威（Batavia；今日耶加達），等接濟。1817年佢坐船返英國，途中經過聖海倫那(St. Helena)。島上佢見過拿破侖。

印度總督
1823年8月到1828年2月間，佢做過英屬印度嘅總督。佢主政期間大事有，1824年第一次緬甸戰爭，英國吞咗Arakan同Tenasserim兩地。
譚國政

譚國政（英文：Davy Tam，1963年12月21號—）係香港作曲人同編曲人，曾擔任唱片監製同埋演唱會監製，1990年代至2000年代較常同郭富城、湯寶如仲有草蜢合作。
譚小環

譚小環（英文：Halina Tam，1972年9月6號—）係1994年度香港小姐競選嘅冠軍。香港出世，籍貫廣東番禺。曾經係演員，依家做埋飲食生意，由於佢老公蔡強榮支持黃色經濟圈，因而被視為泛民主派支持者。

演出
呢個表唔完整，歡迎加料。
薩德侯爵

薩德侯爵（法文：Marquis de Sade，1740年6月2號—1814年12月2號）係法國作家，專寫鹹濕故仔，施虐癖（Sadism）就係用佢個名命名。
薩德章

薩德章係伊斯蘭教典籍《可蘭經》入面嘅第38章（蘇拉）。
薩拉托夫

薩拉托夫（俄文：Саратов, Saratov）係俄羅斯薩拉托夫州首府，亦係伏加河下游主要港口，人口84萬。
薩彥嶺

薩彥嶺係俄羅斯西伯利亞南部嘅山脈，喺蒙古高原北面，長超過1,000公里，舊時係中國同俄羅斯嘅國界，而家係蒙古國同俄羅斯嘅國界。
薩拉戈薩籃球隊

薩拉戈薩籃球隊（英文：Basket Zaragoza）係西班牙薩拉戈薩嘅職業籃球球會，依家打緊西班牙籃球甲級聯賽。
薩彿托雷費拉格慕

薩彿托雷費拉格慕（1898年6月5號—1960年8月7號）係意大利嘅時裝設計師。同時Salvatore Ferragamo亦係一個時裝牌子，就咁叫費拉格慕，開玩笑咁叫飛甩雞毛。
費拉格慕係喺意大利南部拿玻里出世。1914年移咗民到美國加州。喺嗰度佢開設咗一間補鞋舖，又幫電影人設計皮鞋，所以電影界嘅人有唔少都識佢，好似瑪麗蓮夢露就係費拉格慕嘅支持者。
1927年費拉格慕返番到意大利，喺佛羅倫斯開設佢自己嘅專門店；1951年完成咗佢第一個時裝騷。九年之後，費拉格慕過身，由佢啲仔女接掌佢嘅生意，最後重將專門店由造鞋，擴展到連時裝、手袋、銀包、香水都賣。
維基同享有多媒體嘅嘢：Salvatore Ferragamo
薩拉戈薩

薩拉戈薩（Zaragoza）係西班牙亞拉岡首府，面積1,063平方公里，人口大約70萬。
薩拉戈薩省

薩拉戈薩省（西班牙文：Provincia de Zaragoza）係西班牙亞拉岡一省，首府薩拉戈薩。
萬壽

萬壽係日本後一條天皇嘅一個年號，相當於公元1024年到1028年，前後總共5年。
萬壽菊屬

萬壽菊屬（學名：Tagetes）係菊科下嘅一個屬，係一年生、分枝、直立或披散草本植物。呢個屬共有30種以上，分佈喺熱帶美洲。
萬壽菊

萬壽菊（粵拼：maan6 sau3 guk1；學名：Calendula officinalis），又嗌金盞花（gam1 zaan2 faa1）或金盞菊（gam1 zaan2 guk1），係菊科金盞花屬嘅一年生草本植物。推斷出自南歐同墨西哥，歐洲溫帶地常見。
佢亦係常見嘅園林綠化花卉，對於HF、SO2等氣體有較強抗性同吸收作用。重引到泥入面啲線蟲出嚟。

樣
花頭大兼靚。
萬國郵政聯盟

萬國郵政聯盟（Universal Postal Union）係聯合國旗下一個國際組織，1874年成立，負表同郵政有關嘅事務。
逐風槐屬

逐風槐屬（粵拼：zuk6 fung1 waai4 suk6，學名：Bowdichia ），係豆目豆科蝶形花亞科嘅其中一個屬。
這一切沒有想像的那麼糟

《這一切沒有想像的那麼糟》係中國歌手萬曉利出嘅專輯，喺2006年12月1號由新傲音樂發行。

簡介
呢張專輯收錄咗10首歌。
途易集團

途易集團（德文：TUI AG）係一間英國、德國合資嘅旅遊公司。途易係全世界最大嘅旅行社，有自己嘅航空公司。
「TUI」呢個名係公司英文舊名 Tourism Union International 嘅縮寫。AG係德文「股份有限公司」嘅縮寫。
這一站阿拉伯

《這一站阿拉伯》（英文：Coming To Arab）係香港電視廣播有限公司嘅遊埠節目，由梁凱晴做主持，喺2020年2月3號到6月22號香港時間逢禮拜一20:30到21:00喺J2播。呢個節目會介紹阿聯酋、阿曼、巴林、卡達呢啲阿拉伯國。

節目調動
2020年6月1號：由於直播《賽馬直擊 - 法國二千堅尼賽馬日》，所以停播一次。
這個下午很無聊

《這個下午很無聊》係臺灣歌手張震嶽出嘅第三張專輯。喺1997年10月由魔岩唱片發行。

簡介
呢隻碟收錄咗11隻歌。